Tänu eraladustamisele lattu paigutatud ca 140 tuhandele tonnile lihale on sealiha hinna langus kogu EL-s pidurdunud kuid samas EL-s tervikuna ei ole hind eriti tõusnud, pigem ühtlustunud (Saksamaa hind tõusis jälle normaalsele tasemele). Praeguse seisuga on hind tõusnud ühe kuu  jooksul alla 1% ning püsib tasemel 1,5 EUR /kg liha eest. Loogikat järgides peaks hind lähikuudel hakkama kerkima tulenevalt kõrgetest söödahindadest, mis enne uut saaki tõenäoliselt ei lange. Ladustatud lihast on ca 50% 90 päevase hoiutähtajaga, st. mai kuus peab EL hakkama suurendama oma eksporti kuni 30%, et kogu turule tulev liha ära realiseerida. Kuna maailmas tervikuna on söödahinnad suhteliselt kõrged, peaks olema nõudlus sealihale kasvav ning ekspordikanalid EL jaoks avatud. 2011 on sealiha hind  tõusus ka kolmandates maades.